4′33″

***4′33″*** (pronunzjata **'four thirty-three**' bl-Ingliż, jew 'erba' u tlieta u tletin bil-Malti) hija kompożizzjoni mużikali fi tliet movimenti mill-kompożitur esperimentali Amerikan John Cage. Inkitbet fl-1952 għal kwalunkwe strument (jew taħlita ta' strumenti), u l-partitura tidderieġi lill-mużiċist biex tul it-tliet movimenti ma jdoqq xejn. Il-kompożizzjoni tikkonsisti mill-ħsejjes ambjentali li s-semmiegħ jisma' waqt l-eżekuzzjoni, għalkemm ta' spiss tiġi meqjusa bħala "erba' minuti u tlieta u tletin sekonda ta' silenzju". It-titlu *4'33"* jirreferi għat-tul tal-kompożizzjoni f'minuti u sekondi – erba' minuti u tlieta u tletin sekonda.

Kienet konċepita madwar l-1947 jew l-1948, waqt li Cage kien qed jaħdem fuq *[[:en:Sonatas_and_Interludes|Sonatas and Interludes]]*. Hija riflessjoni fuq l-influwenza tal-Buddiżmu Żen, li huwa kien studja mill-erbgħinijiet tas-seklu għoxrin. F'intervista fl-1982, u f'diversi okkażżjonijiet oħra, Cage stqarr li *4'33"* kienet l-aktar xogħol importanti tiegħu. In-*New Grove Dictionary of Music and Musicians* tiddeskrivi l-kompożizzjoni bħala "l-aktar biċċa xogħol magħrufa u kontroversjali ta' Cage".

Minħabba li hija magħmula biss minn silenzju, *4'33"* tisfida l-idea ta' kompożizzjoni, li tipikament tirreferi għal xogħol mużikali. Filwaqt li wħud isostnu li l-assenza ta' ħoss hija anatema għall-kunċett ta' mużika, Cage xtaq iwassal il-messaġġ li kwalunkwe esperjenza udittiva tista' tintqies bħala mużika u li s-silenzju assolut ma jeżistix, peress li l-ħsejjes ambjentali jistgħu jħallu impatt fuq din l-esperjenza.

## Sfond

### L-irwol tas-silenzju fix-xogħol ta' Cage

Is-silenzju kellu sehem konsiderevoli fix-xogħlijiet passati ta' Cage. Id-*Duet for Two Flutes* (1934), komposta meta kellu 22 sena, tiftaħ b'silenzju; barra minn hekk, is-silenzju kien element strutturali importanti fi wħud mis-*[[:en:Sonatas_and_Interludes|Sonatas and Interludes]]* (1946-48), *[[:en:Music_of_Changes|Music of Changes]]* (1951) u *Two Past Pastorales* (1951). Il-*Concerto for prepared piano and orchestra* (1951) tagħlaq b'silenzju estiż, u *Waiting* (1952), kompożizzjoni tal-pjanu maħruġa ftit xhur qabel *4'33"*, tikkonsisti minn perjodi ta' silenzju twal li jiffurmaw frażi waħda t'ostinato. Fid-diski tiegħu *[[:en:The_Wonderful_Widow_of_Eighteen_Springs|The Wonderful Widow of Eighteen Springs]]* (1942) u *[[:en:A_Flower|A Flower]]* (1950), il-pjanist għandu jdoqq 'istrument magħluq', li tinferixxi silenzju. 

L-ewwel darba li Cage semma' l-idea ta' kompożizzjoni li tikkonsisti biss minn silenzju kienet waqt lekċer fl-1947 (jew fl-1948) fil-Kulleġġ ta' Vassar, fejn qal lill-udjenza li kellu "bosta ħajriet ġodda"; waħda minnhom kienet:

Madankollu, dak iż-żmien, Cage ħass li idea bħal din ma tinftiehemx f' "kuntest Oċċidentali" u ma riedx jiktibha: "Ma xtaqtx nagħmilha tidher, anke għalija nnifsi, bħala biċċa xogħol faċli jew ċajta. Xtaqt nagħmilha mill-qalb u nħossni komdu biha". Il-pittur Alfred Leslie innota li, darba, Cage kien ippreżenta "diskors ta' minuta ta' silenzju" quddiem tieqa lejn l-aħħar tal-erbgħinijiet tas-seklu għoxrin waqt li żar Studjo 35 tal-Università ta' New York.

Filwaqt li kien pijunier tal-mużika silenzjuża, Cage ma kienx l-ewwel biex jikkomponiha. Oħrajn, speċjalment fl-ewwel parti tas-seklu għoxrin, kienu diġà ħarġu xogħol simili, li possibilment influwenza 'l Cage. Eżempju huwa il-*Funeral March for the Obsequies of a Deaf Man (*1897) t'Alphonse Allais, li tikkonsisti minn 24 unitajiet vojta. Allais kien ħabib tal-kompożitur Erik Satie, u, peress li Cage kien jammira lil Satie, il-*Funeral March* jaf ħajritu biex jikkomponi *4'33"*, imma Cage qal li ma kienx konxju t'Allais dak iż-żmien. Kompożizzjonijiet silenzjużi tas-seklu għoxrin – qabel dik ta' Cage – jinkludu l-moviment 'In futurum' mill-*Fünf Pittoresken* (1919) t'Erwin Schulhoff, magħmula biss minn waqfiet u l-*Monotone-Silence Symphony* (1949) t'Yves Klein, fejn it-tieni u r-raba' movimenti huma perjodu t'għoxrin minuta ta' skiet.

### Influwenzi-motivazzjoni
Fl-1951, Cage żar il-kamra anekojka tal-Università ta' Harvard. Huwa stenna li se jisma' skiet perfett; minflok, sema' "żewġ ħsejjes: wieħed għoli u l-ieħor baxx. Meta ddeskrivejthom lill-inġinier li kien qed jieħu ħsieb il-post, informani li l-ħoss għoli kien ġej mis-sistema nervuża tiegħi, u dak baxx mid-demm tiegħi jiċċirkola". Cage innota li żar post fejn stenna s-silenzju, imma xorta waħda sema' xi ħaġa: "Sakemm immut se jkun hemm il-ħsejjes. U se jkomplu għaddejjin wara li mmut. Wieħed m'għandux jinkwieta dwar il-futur tal-mużika". Ir-realizzazzjoni, kif raha hu, tal-impossibilità tas-silenzju waslitu biex jikkomponi *4'33"*.

Influwenza oħra ċitata kienet dik tal-arti viżwali. Fl-1951, Robert Rauschenberg, ħabib ta' Cage, ipproduċa serje ta' tpinġijiet bojod (*White Painting*). Minkejja li dehru qishom kanvasi vojta (fil-fatt, dawn kienu miżbugħin b'żebgħa bajda), il-kulur tagħhom kien jinbidel skont il-kundizzjonijiet tad-dawl tal-inħawi, id-dellijiet tan-nies, et cetera. Dan ispira lil Cage biex jimplimenta kunċett simili: "Dak li verament ħajjarni [biex nikkomponi *4'33"*...] kien l-eżempju ta' Robert Rauschenberg. It-tpinġijiet bojod tiegħu... meta rajthom, għidt 'Iva, għandi bżonn. Inkella naqa' lura, inkella l-mużika taqa' lura'". F'introduzzjoni t'artiklu jismu 'On Robert Rauschenberg, Artist, and His Works', Cage jikteb: "Lil min hu kkonċernat: It-tpinġijiet bojod ġew l-ewwel; ix-xogħol silenzjuż tiegħi ġie wara".

## Il-kompożizzjoni

### L-ewwel wirja
L-ewwel wirja tat-tliet movimenti ta' *4'33"* saret minn David Tudor fid-29 t'Awwissu 1952 fil-Maverick Concert Hall f'Woodstock, New York bħala parti minn esibizzjoni tal-mużika tal-pjanu kontemporanja. L-udjenza ratu jpoġġi mal-pjanu u, biex jindika l-bidu tal-kompożizzjoni, jagħlaq il-latu tal-pjanu. Wara ftit, fetħu biex itemm l-ewwel moviment. Dan seħħ ukoll għat-tieni u t-tielet movimenti. Il-mużiċist esperimentali Paul Hegarty stqarr li *4'33"* kellha sehem sħiħ fl-iżvilupp tal-mużika 'noise', u jinnota li s-silenzju stess iħalli impatt: "Is-silenzju tal-pjanist ta' *4'33"* jista' jinftiehem bħala s-skiet tradizzjonali tal-udjenza sabiex tapprezza aktar il-mużika li qiegħda tindaqq. Il-mużika nnifisha hija sagrifikata, sagrifikata għall-mużikalità tad-dinja".

### Analiżi mużikali

Il-mużikologu Richard Taruskin sostna li *4′33″* hija eżempju t'awtomatiżmu surreali. Minn żmien l-Era Romantika, kompożituri ppruvaw jipproduċu mużika li tista' tinfired minn rabtiet soċjali, li tittraxxendi l-limiti tal-ħin u l-ispazju. Fl-awtomatiżmu, kompożituri u artisti jixtiequ jeliminaw l-irwol tagħhom fil-kreazzjoni tax-xogħol, motivat mill-ħsieb li l-awtoespressjoni tinvolvi l-infiltrazzjoni tal-influwenza tal-istandards soċjali – li l-bniedem (inkluż l-artist) ssuġġettat lejhom minn twelidu – fil-verità artistika (il-messaġġ li jixtieq iwassal l-artist). B'hekk, l-uniku mod li s-semmiegħ jista' jikseb il-verità artistika huwa billi l-artist ikun separat mill-kreazzjoni tax-xogħol. F**4′33″'', il-kompożitur m'għandux impatt fix-xogħol, għax Cage ma jkunx jista' jikkontrolla l-ħsejjes tal-ambjent li tisma' l-udjenza. Għalhekk, il-kompożizzjoni hija awtomatika peress li l-artist m'għandux sehem fuq kif is-semmiegħ jinterpretaha. 

''4'33"'' tisfida – anzi, tutilizza għall-estrem – ir-reġimenti soċjali tal-etikett moderna; tesperimenta fuq dawk li jattendu l-kunċert biex twassal punt importanti bla ma jkunu jafu. L-ewwelnett, l-għażla ta' post prestiġġjuż u l-istatus soċjali tal-kompożitur u l-mużiċisti oħra awtomatikament ittella' l-istennija tal-udjenza għal kunċert ta' kwalità. B'hekk, dak li jattendi jkun aktar iffukat, li tagħti l-kompożizzjoni ta' Cage l-istess ammont t'attenzjoni daqs id-[[:en:Symphony_No._9_(Beethoven)|Disa' Sinfonija ta' Beethoven]]. Anke qabel ma jibda l-kunċert, ir-riċeviment tiegħu jkun determinat minn qabel minħabba l-'qagħda' soċjali tiegħu. Barra minn hekk, l-aġir tal-udjenza huwa limitat mir-regoli tal-post u l-etikett; huwa ċert li se tibqa' bilqiegħda u tisma' l-kompożizzjoni, anke jekk din tkun biss ħames minuti ta' skiet totali. 

It-tieni punt imwassal minn ''4'33"'' jikkonċerna d-dewmien, li – skont Cage – huwa l-bażi tal-mużika. Dan jissaħħaħ mill-fatt li d-dewmien huwa l-uniku element komuni bejn il-ħoss u s-silenzju. B'hekk, l-istruttura ta' kull xogħol mużikali hija biss sekwenza ta' perjodi ("bramel") tal-ħin. Dawn jistgħu jikkonsistu minn silenzju jew ħoss, u l-għażla bejn liem wieħed minnhom biex jimlew il-bramel tal-ħin ma tagħmilx differenza sabiex ix-xogħol ikun komplut. ''4'33"'' tesibixxi dan il-kunċett b'mod radikali għall-aħħar; Cage isaqsi lill-udjenza: jekk il-bramel tal-ħin huma l-uniċi partijiet tal-kompożizzjoni, xi jżomm lill-kompożitur biex jimlihom kollha b'silenzju?

It-tielet punt huwa li x-xogħol mużikali huwa assessjat u definit mhux biss mill-kontenut, imma wkoll mir-reazzjoni tal-udjenza. Pereżempju, ir-''[[:en:The_Rite_of_Spring|Rit tar-Rebbiegħa]]'' t'[[Igor' Stravinskij]] tikkonsisti minn skuntentizza kbira li waslet għal irvell. Fil-każ ta' ''4'33"'', l-udjenza ħassitha mqarrqa peress li ma semgħatx ħsejjes komposti minn Cage. Xorta waħda, hija kkontribwiet biex tifforma l-maġġor' parti tal-materjal; peress li l-kompożizzjoni hija bażikament il-ħoss tal-ambjent, l-aġir tal-udjenza – minn ċaqliq għal tpespis – timla l-bramel tal-ħin msemmija qabel.

F' '[[:en:TED_(conference)|TED Talk]]' tal-2013, il-psikologu [[:en:Paul_Bloom_(psychologist)|Paul Bloom]] semma' 'l ''4'33"'' bħala eżempju tal-influwenza tal-għarfien fuq l-oriġini ta' xi ħaġa fuq kif nibnu opinjoni fuqha. F'dan il-każ, wieħed jista' jqis il-ħames minuti ta' silenzju fil-kompożizzjoni ta' Cage bħala differenti mill-ħames minuti ta' silenzju f'librerija għax jaf minn fejn ġej dan is-silenzju, u għalhekk jista' jitħajjar iħallas biex jisma' ''4'33"'', minkejja li verament mhijiex differenti minn ħames minuti ta' skiet. Fl-istess sena, Dale Eisinger, editur tas-sit ''[[:en:Complex_Networks|Complex]]'', qies il-kompożizzjoni bħala t-tmien aqwa xogħol tal-arti 'performance' fl-elenku tiegħu.

== Verżjonijiet oħra ==

=== Tal-partitura ===
Bosta verżjonijiet tal-partitura jeżistu; dawn l-erbgħa huma l-uniċi kampjuni li ġew identifikati:

* Il-manuskritt oriġinali Woodstock (maħruġ f'Awwissu 1952): notazzjoni konvenzjonali, imfassla minn David Tudor. Attwalment, dan huwa mitluf, imma Tudor ipprova jikkrea l-partitura oriġinali mill-ġdid, li tidher fil-ktieb ''John Cage's Theatre Pieces: Notations and Performances'' ta' William Fetterman.
* Il-manuskritt Kremen (maħruġ fl-1953): notazzjoni grafika u proporzjonali, imfassla minn [[:en:Irwin_Kremen|Irwin Kremen]]. Il-movimenti tal-kompożizzjoni huma rrapreżentati minn spazju bejn linji vertikali twal; indikazzjoni tat-tempo tingħata (60), u fit-tmiem ta' kull moviment, il-ħin huma indikat f'minuti u sekondi.
* Il-verżjoni msejħa ''l-Ewwel Edizzjoni Tacet'': partitura tajpjata, li telenka t-tliet movimenti bl-użu tan-numerali Rumani, bil-kelma '[[:en:Tacet|TACET]]' taħt kull wieħed. Nota miktuba minn Cage tiddeskrivi l-ewwel eżekuzzjoni tagħha u ssemmi li "x-xogħol jista' jiġi preżentat minn kwalunkwe istrumentalist, jew kumbinazzjoni t'istrumentalisti, u jdum għal kwalunkwe tul ta' ħin".
* Il-verżjoni msejħa ''t-Tieni Edizzjoni Tacet'': l-istess bħall-ewwel edizzjoni, ħlief li hija printjata fil-kaligrafija ta' Cage stess, u n-nota ta' spjegazzjoni issemmi l-manuskritt Kremen. Barra minn hekk, faksimile mnaqqsa fid-daqs tal-manuskritt Kremen dehret f'Lulju tal-1967 fl-''Ewwel Sors'', nru. 2:46-54; l-''Ewwel Edizzjoni Tacet'' hija deskritta fil-ktieb ''Experimental Music: Cage and Beyond'' ta' [[:en:Michael_Nyman|Michael Nyman]], imma ma jinkludix kopja tal-oriġinali.

Hemm xi diskrepanza fit-tul ta' mumenti individwali tal-ewwel wirja tal-kompożizzjoni, speċifikat f'verżjonijiet differenti tal-partitura; xi kkaġuna din id-differenza għadu ma nftiehemx. Il-manuskritti Woodstock u Kremen jindikaw it-tul: 30″, 2′23″ u 1′40″; però, l-''Ewwel Edizzjoni Tacet'' isemmi t-tul: 33″, 2′40″ and 1′20″. It-''Tieni Edizzjoni Tacet'' tgħid li wara l-ewwel wirja, kopja kienet magħula għal Irwin Kremen, li tindika t-tul: 30″, 2′23″ and 1′40″ għall-movimenti.

=== Tal-kompożizzjoni stess ===
Fl-1962, Cage ħareġ ''0'00"'' – magħrufa wkoll bħala ''4'33" nru. 2''. Id-direzzjonijiet għall-mużiċisti oriġinarjament nġabru f'sentenza waħda biss: "F'xenarju b'amplifikazzjoni massima, għamel azzjoni dixxiplinata". Fit-tieni wirja tal-kompożizzjoni, erba' kwalifikazzjonijiet inżdiedu għad-direzzjonijiet: "l-istrumentalist għandu jippermetti kull interuzzjoni tal-azzjoni [id-'daqq t'istrumenti' (jew in-nuqqas ta' dan)], l-azzjoni għandha tissodisfa obligazzjoni lill-oħrajn, l-istess azzjoni ma' tistax tintuża f'aktar minn eżekuzzjoni waħda, u din ma' tistax tkun l-eżekuzzjoni stess tal-kompożizzjoni.

Lejn l-aħħar tal-1989, Cage reġa' mar lura għall-idea tal-kompożizzjoni oriġinali u kkompona ''One<sup>3</sup> = 4′33″ (0′00″) + [G Clef]'' – magħrufa sempliċiment bħala ''One<sup>3</sup>''. Il-partitura tgħid lill-istrumentalist biex jibni '[[:en:Sound_reinforcement_system|sound system]]' fis-sit tal-kunċert, sabiex "l-awla sħiħa tkun qed toqrob il-[[:en:Audio_feedback|feedback tal-awdjo]], mingħajr dan ma verament iseħħ". Il-kontenut tax-xogħol huwa l-ħoss elettroniku amplifikat tal-awla u l-udjenza.

== Eżekuzzjonijiet sinifikanti ==
Minħabba l-istil avant-garde u uniku tagħha, bosta mużiċisti u gruppi mużikali eżegwew ''4'33"''; din tidher ukoll f'diversi xogħlijiet mużikali – fosthom f'albums.

* [[:en:Frank_Zappa|Frank Zappa]] rrekordja verżjoni tal-kompożizzjoni bħala parti mill-album kollaborattiv ''A Chance Operation: The John Cage Tribute'', maħruġ minn [[:en:Koch_Entertainment|Koch Entertainment]] fl-1993. 
* Bosta eżekuzzjonijiet ta' ''4′33″'', influż 'remix tekno' tal-proġett [[:en:New_Waver|New Waver]], inxandru fuq l-istazzjon tar-radju [[Awstralja|Awstraljan]] [[:en:ABC_Classic|ABC Classic FM]], bħala parti minn programm li esplora "risposti soniċi" lix-xogħol ta' Cage. Oħra minn dawn kienet interpretazzjoni tal-kompożizzjoni bl-isem 'You Can Make Your Own Music', maħruġa mill-grupp [[Żvezja|Żvediż]] [[:en:Covenant_(band)|Covenant]] fl-album ''[[:en:United_States_of_Mind_(album)|United States of Mind]]'' (2000).
* Fis-16 ta' Jannar 2004, fiċ-[[:en:Barbican_Centre|Ċentru Barbican]] f'Londra, il-[[:en:BBC_Symphony_Orchestra|BBC Symphony Orchestra]] għamlet l-ewwel eżekuzzjoni orkestrali ta' ''4'33"'' fir-[[Renju Unit]], kondotta minn [[:en:Lawrence_Foster|Lawrence Foster]]. Inxandret dirett fuq BBC Radio 3, u l-ħaddiema ffaċċjaw problema unika; is-sistemi t'emerġenza tas-stazzjon – li awtomatikament jixegħlu u jdoqqu mużika separata f'perjodu ta' silenzju assolut '[[:en:Dead_air|dead air]]' – kellhom jintfew peress li bdew itellfu x-xandira. Siegħa wara, [[:en:BBC_Four|BBC Four]] ħarġu l-verżjoni proprja mingħajr interuzzjonijiet.  
* Fil-5 ta' Diċembru 2010, eżekuzzjoni internazzjonali ta' ''4′33″'' seħħet fost 200 mużiċist u artist fl-istess ħin. L-orkestra, kondotta minn Bob Dickinson, 'daqqet' il-kompożizzjoni biex jappoġġjaw il-kampanja 'Cage Against The Machine', li ppruvat itella' l-kompożizzjoni sal-ewwel post fl-[[:en:UK_Singles_Chart|elenku tad-diski Brirttaniku]] fil-Milied tal-2010. Eżekuzzjoni oħra seħħet fit-12 ta' Diċembru 2010.
* Fis-17 ta' Settembru 2015, il-programm tat-televixin ''The Late Show with Stephen Colbert'' tella' filmat tal-kompożizzjoni eżegwita minn [[qattus]], li juri li l-mużiċist m'għandux għalfejn ikun bniedem.
* F'Mejju tal-2019, [[:en:Mute_Records|Mute Records]] ħarġu kumpilazzjoni bl-isem ''STUMM433'', li tinkludi diversi interpretazzjonijiet ta' ''4′33″'' minn fuq 50 artisti li kienu kkollaboraw mal-Mute Records, fosthom: [[:en:Laibach|Laibach]], [[:en:Depeche_Mode|Depeche Mode]], [[:en:Cabaret_Voltaire_(band)|Cabaret Voltaire]], [[:en:Einstürzende_Neubauten|Einstürzende Neubauten]], [[:en:Goldfrapp|Goldfrapp]], [[:en:Moby|Moby]], [[:en:Erasure_(duo)|Erasure]].
* Fl-31 t'Ottubru 2020, il-[[:en:Berlin_Philharmonic|Filarmoniku Berlin]] temm l-aħħar kunċert tiegħu qabel [[:en:COVID-19_lockdowns|lockdown kontra l-pandemija COVID-19]] b'eżekuzzjoni tax-xogħol, kondotta minn [[:en:Kirill_Petrenko|Kirill Petrenko]], bl-iskop li "jattiraw attenzjoni lill-gażiba tal-artisti wara l-lockdown t'istituzzjonijiet kulturali".

==Referenzi==


== Biblijografija ==

* ‎Bek, Joseph (2001). "Erwin Schulhoff". In [[:en:Stanley_Sadie|Sadie, Stanley]]; [[:en:John_Tyrrell_(musicologist)|Tyrrell, John]] (eds.). ''[[:en:The_New_Grove_Dictionary_of_Music_and_Musicians|The New Grove Dictionary of Music and Musicians]]'' (2nd ed.). London: [[:en:Macmillan_Publishers|Macmillan Publishers]]. ISBN 978-1-56159-239-5
* Burgan, Michael (2003). ''Buddhist Faith in America''. New York City: Facts on File, Inc. ISBN 0-8160-4988-2
* Cage, John (1961). ''Silence: Lectures and Writings''. Middletown, Connecticut: Wesleyan University Press. ISBN 0-8195-6028-6
* Dickinson, Peter (1991). "Reviews of Three Books on Satie". ''[[:en:The_Musical_Quarterly|The Musical Quarterly]]''. **75*' (3): 404–409. doi:[https://academic.oup.com/mq/article-abstract/75/3/404/995191?redirectedFrom=fulltext&login=false 10.1093/mq/75.3.404].
* Fetterman, William (1996). *John Cage's Theatre Pieces: Notations and Performances*. Amsterdam: Harwood Academic Publishers. ISBN 3-7186-5642-6
* Fiero, Gloria Konig (1995). *The Humanistic Tradition, Book 6: The Global Village of the Twentieth Century*. Brown & Benchmark Pub. It-Tieni Edizzjoni. ISBN 0-6972-4222-6
* Harding, James Martin (2013). *The Ghosts of the Avant-Garde(s): Exercising Experimental Theater and Performance*. Ann Arbor, Michigan: University of Michigan Press. ISBN 0-4720-3610-6
* [[:en:Paul_Hegarty_(musician)|Hegarty, Paul]] (2007). *Noise/Music: A History*. New York City: *Continuum International Publishing Group*. ISBN 0-8264-1726-8
* [[:en:Richard_Kostelanetz|Kostelanetz, Richard]] (2003). *Conversing with John Cage*. New York: Routledge. ISBN 0-415-93792-2
* Kouvaras, Linda Ioanna (2013). *Loading the Silence: Australian Sound Art in the Post-Digital Age*. Melbourne, l-Awstralja: Ashgate Publishing. ISBN 9781315592831
* [[:en:John_H._Lienhard|Lienhard, John H]]. (2003). *Inventing Modern: Growing Up with X-Rays, Skyscrapers, and Tailfins*. New York: Oxford University Press. ISBN 0-1951-8951-5
* Liu, Gerard C. (2017). *Music and the Generosity of God*. Princeton, New Jersey: Palgrave Macmillan. ISBN 978-3-319-69492-4
* Nyman, Michael (1974). *Experimental Music: Cage and Beyond*. London: Studio Vista. ISBN <bdi>0-289-70182-1</bdi>. New York: Schirmer. ISBN 0-02-871200-5
* Pritchett, James (1993). *The Music of John Cage*. Cambridge and New York: Cambridge University Press. ISBN 0-521-56544-8
* Pritchett, James; Kuhn, Laura & Garrett, Charles Hiroshi (2012). "John Cage". *Grove Music Online* (8th ed.). [[:en:Oxford_University_Press|Oxford University Press]]. doi:[https://www.oxfordmusiconline.com/grovemusic/display/10.1093/gmo/9781561592630.001.0001/omo-9781561592630-e-1002223954#omo-9781561592630-e-1002223954 10.1093/gmo/9781561592630.article.A2223954]. ISBN 978-1-56159-263-0
* Reed, S. Alexander. (2013). *Assimilate: A Critical History of Industrial Music*. New York City: Oxford University Press. ISBN 9780199832606
* Revill, David (1993). *The Roaring Silence: John Cage – A Life*. New York: Arcade Publishing. ISBN 978-1-55970-220-1
* Solomon, Larry J. (2002) [1998]. *The Sounds of Silence: John Cage and 4′33″* (revised ed.). Arkivjat mill-[https://solomonsmusic.net/4min33se.htm oriġinali] fid-9 ta' Jannar, 2018.
* [[:en:Richard_Taruskin|Taruskin, Richard]] (2009). *Oxford History of Western Music: Volume 5''. New York: Oxford University Press. ISBN 978-0-19-538630-1